Rethemnos Live

Εκδήλωση για τη φωταγώγηση του Χριστουγεννιάτικου Δέντρου του Δήμου Ρεθύμνου
2025-11-30 19:00 (Europe/Athens) | Πλατεία Αγνώστου Στρατιώτη, ΔΗΜΟΣΙΑ ΔΗΜΟΤΙΚΗ ΠΛΑΤΕΙΑ ΑΓΝΩΣΤΟΥ ΣΤΡΑΤΙΩΤΗ, Ρέθυμνο, Ρεθύμνου, 74100, Greece
Με μια λαμπερή γιορτή ο Δήμος Ρεθύμνης υποδέχεται την εορταστική περίοδο των Χριστουγέννων και της Πρωτοχρονιάς καλώντας μικρούς και μεγάλους να χαρούν τις πιο «παραμυθένιες ημέρες του χρόνου»!
Το έναυσμα για την φωταγώγηση της πόλης και του Χριστουγεννιάτικου δέντρου της θα δοθεί την Κυριακή 30 Νοεμβρίου 2025 και ώρα 19:00 στην Πλατεία του Άγνωστου Στρατιώτη.
Το έναυσμα θα δωθεί την Κυριακή με τη Δημοτική Φιλαρμονική Ρεθύμνου να κάνει για ακόμα μια φορά τη διαφορά δημιουργώντας μοναδική ατμόσφαιρα με τις μελωδίες της.
Παράλληλα η συναυλία με την Παιδική Χορωδία του Δημοτικού Ωδείου Ρεθύμνου έρχεται να συμβάλλει στο εορταστικό κλίμα αλλά και μαζί με τους μουσικούς της φιλαρμονικής μας, θα αναδείξουν για ακόμα μια φορά το υψηλό επίπεδο της μουσικής παιδείας στο Ρέθυμνο.
Όμως η γιορτή έχει και τα «μαγικά της»! Τους μικρούς και τους μεγάλους μας φίλους, τους περιμένουν στην πλατεία οι «Περιπέτειες του ξωτικού από τον Βόρειο Πόλο»! Πρόκειται για μια παράσταση χριστουγεννιάτικου τσίρκου με μαγικά κόλπα, σχοινοβασία, ξυλοπόδαρους, ζογκλερικά και πολλές εκπλήξεις.
Και μέσα σε αυτή τη γιορτινή ατμόσφαιρα η χοροθεατρική ομάδα Team14 και οι UBA LUBA βάζουν τα δυνατά τους και βοηθούν να φωταγωγηθεί το χριστουγεννιάτικο δέντρο της πόλης!
Η φαντασμαγορία της τελετής συμπληρώνεται με ένα μοναδικό show πυροτεχνημάτων, με χρήση βεγγαλικών λάμψης και όχι κρότου προκειμένου να μην προκληθεί τρόμος στα ζώα της πόλης. Ο σεβασμός στα ζώα αποτελεί επιλογή και την οφείλουμε όλοι οι άνθρωποι στην καθημερινότητα μας και στις γιορτές μας.

Η γιορτή θα ολοκληρωθεί με τη συναυλία της Σοφίας Μανουσάκη!
H «αποκάλυψη μεγατόνων» σύμφωνα με τον Μίκη Θεοδωράκη, ετοιμάζεται για την εμφάνιση της στο Ρέθυμνο μαζί με μια ομάδα εξαίρετων μουσικών.
Γεμάτη ενέργεια, λάμψη και ένα ευρύ ρεπερτόριο από ελληνικά και διεθνή τραγούδια που έχουμε αγαπήσει και σιγοτραγουδήσει όπως “Άγιος έρωτας”, “Ο άγγελός μου”, “Σε έχω ερωτευτεί”, “I don’t wanna miss a thing” (με άδεια για διασκευή – για πρώτη φορά – από το θρυλικό συγκρότημα των Aerosmith), “Δεν είσαι εδώ”, αλλά και επιτυχίες από το πρόσφατο άλμπουμ της, “Music Box Sessions”.
Η σημαντική ερμηνεύτρια με τους τρεις χρυσούς δίσκους στην κατοχή της και την εντυπωσιακή καλλιτεχνική πορεία σε τόσο μικρό διάστημα που της έφερε συνεργασίες με εξέχοντες καλλιτέχνες (Αλκηστις Πρωτοψάλτη, Στέφανος Κορκολής, Μαρία Φαραντούρη, Μάριος Φραγκούλης, Πάνος Μουζουράκης, Γιάννης Σπανός, Μίμης Πλέσσας, Γιώργος Χατζηνάσιος, μεταξύ άλλων), θα ξεδιπλώσει όλες της τις ερμηνευτικές και σκηνικές αρετές, σε ένα πρόγραμμα που θα συμπεριλάβει όλα όσα αγαπάει, ερμηνευμένα με πάθος και αλήθεια.
Παρουσιαστής της εκδήλωσης θα είναι ο κ. Νίκος Μαύρος.

Εκδήλωση στο Ινστιτούτο Μεσογειακών Σπουδών με θέμα «Δύο ζωγράφοι από την Κρήτη»
2025-12-01 20:30 | Ινστιτούτο Μεσογειακών Σπουδών, Νικηφόρου Φωκά 130, Ρέθυμνο, Ρεθύμνου, Ελλάδα
Με επίκεντρο την πολιτιστική του παρακαταθήκη του νησιού μας και εστίαση σε «Δύο ζωγράφους από την Κρήτη», συνεχίζεται, τη Δευτέρα 1 Δεκεμβρίου 2025, στις 20.30, ο κύκλος των ανοιχτών επιστημονικών ομιλιών που συνδιοργανώνουν ο Δήμος Ρεθύμνου και το Ινστιτούτο Μεσογειακών Σπουδών του Ιδρύματος Τεχνολογίας και Έρευνας (ΙΤΕ).
Ως γνωστόν, οι διαλέξεις πραγματοποιούνται στην αίθουσα διαλέξεων του Ινστιτούτου Μεσογειακών Σπουδών του ΙΤΕ, στην Παλιά Πόλη Ρεθύμνου (Δ/νση: Νικηφόρου Φωκά 130 και Μελισσινού – στο τέλος του Μακρύ Στενού).
Την προσεχή Δευτέρα, 1 Δεκεμβρίου 2025, ομιλητές θα είναι δύο καταρτισμένοι επιστήμονες που συνεργάζονται με το ΙΜΣ και ειδικότερα οι:

κ. Παναγιώτης Ιωάννου/ Καθηγητής του Πανεπιστημίου Κρήτης και συνεργαζόμενο μέλος ΔΕΠ στο ΙΜΣ-ΙΤΕ, με θέμα : «Ο ρομαντισμός του Νικόλαου Κουνελάκη: ένας κρητικός ζωγράφος που δεν πάτησε το πόδι του στο νησί».
κ. Πόπη Σφακιανάκη/ Διδάσκουσα στο Πανεπιστήμιο Κρήτης και μεταδιδακτορική ερευνήτρια στο ΙΜΣ-ΙΤΕ με θέμα : «Πόπη Παυλάκη (1904-1998): η διαδρομή μιας ζωγράφου από το Ρέθυμνο στο Παρίσι».

Όπως έχει ήδη αναφερθεί, οι ενδιαφερόμενοι –ες μπορούν να παρακολουθήσουν τη διάλεξη είτε με φυσική παρουσία στο χώρο διεξαγωγής της εκδήλωσης είτε διαδικτυακά μέσω του συνδέσμου.

Ο Βασίλης Μπισμπίκης στο Ρέθυμνο για μια ειδική προβολή της ταινίας «ΣΠΑΣΜΕΝΗ ΦΛΕΒΑ»
2025-12-02 20:30 - 22:30 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Την Τρίτη 2 Δεκεμβρίου, ο Βασίλης Μπισμπίκης, πρωταγωνιστής της νέας ταινίας του Γιάννη Οικονομίδη,«ΣΠΑΣΜΕΝΗ ΦΛΕΒΑ», θα βρεθεί στον κινηματογράφο Cineland Παντελής, για να συνομιλήσει με το κοινό σε ένα Q&A μετά την προβολή των 20.30.
Ο Βασίλης Μπισμπίκης υποδύεται το Θωμά Αλεξόπουλο, ένα μεσήλικα επιχειρηματία, που πνίγεται στα λάθη και στις επιπολαιότητές του. Όταν η κόντρα του με τον τοκογλύφο της περιοχής πάρει απρόβλεπτες διαστάσεις, και με τον χρόνο για να σώσει το οικογενειακό του σπίτι να τελειώνει, ωθείται στα άκρα. Εκεί που κάθε ελπίδα φαίνεται να έχει χαθεί, εμφανίζεται ένα απλό, εύκολο σχέδιο της τελευταίας στιγμής. Μια κίνηση που θα μπορούσε να είναι η μόνη του ευκαιρία να αποκαταστήσει τα πάντα και να βγει νικητής.
Πρόκειται για την 6η ταινία του Γιάννη Οικονομίδη, το μοντάζ της οποίας επιμελήθηκε ο πολυβραβευμένος Ρεθεμνιώτης μοντέρ Γιάννης Χαλκιαδάκης.
Η ταινία απέσπασε το Βραβείο Καλύτερης Πρωτότυπης Μουσικής στο Φεστιβάλ Κινηματογράφου της Βαλένθια “Mostra de València” 2025, για τις συνθέσεις του Μπάμπη Παπαδόπουλου.
Σκηνοθετικό Σημείωμα
Η «Σπασμένη Φλέβα» είναι ένα σύγχρονο καθαρόαιμο αστικό δράμα, με τραγικούς ήρωες και μοιραίους χαρακτήρες, σε έναν κόσμο γκρίζο και ναρκοθετημένο. Μια συνηθισμένη ιστορία που, στην αναπάντεχη εξέλιξή της, αποκαλύπτει τα πολλαπλά πρόσωπα και προσωπεία του ατόμου, ενώ ταυτόχρονα πραγματώνει έναν από τους χειρότερους εφιάλτες που μπορεί κάποιος να βιώσει. Βγαλμένη από τα σπλάχνα της μεγάλης παράδοσης του αρχαίου ελληνικού δράματος, η ταινία φέρνει το παρελθόν στο παρόν για να θέσει ξανά έννοιες όπως το Ήθος, η Ύβρις, το Πεπρωμένο, η Αισχύνη, η Αμετροέπεια, το Εκούσιο και Ακούσιο Έγκλημα. Φυσικά, αυτό που μένει πάντα στο τέλος αυτού του ξέφρενου ταξιδιού της ζωής δεν είναι τίποτε άλλο παρά η μοναχική, τραγική φύση του ανθρώπου…
Γιάννης Οικονομίδης

ΣΥΝΤΕΛΕΣΤΕΣ
Σκηνοθεσία: Γιάννης Οικονομίδης
Σενάριο: Γιάννης Οικονομίδης – Βαγγέλης Μουρίκης
Πρωταγωνιστούν: Βασίλης Μπισμπίκης, Μαρία Κεχαγιόγλου, Μπέττυ Αρβανίτη, Στάθης Σταμουλακάτος, Σοφία Κουνιά, Γιάννης Νιάρρος, Γιάννης Αναστασάκης, Ιωάννα Κολλιοπούλου, Κλέλια Ρένεση, Αναστασία Χατζηαθανασίου, Δημήτρης Καπετανάκος και Μαρία Καλλιμάνη
Μαζί τους οι: Βασίλης Κουκαλάνι, Βαγγέλης Αλεξανδρής, Αντώνης Τσιοτσιόπουλος, Αργύρης Γκαγκάνης, Αλέκος Πάγκαλος, Γιώργος Κολλιόπουλος, Nectar De Leon, Σταύρος Μπένος, Δαυίδ Σταμούλος, Ελένη Μπούκλη
Οργάνωση Παραγωγής: Γιάννης Καραντάνης
Διεύθυνση Φωτογραφίας: Δημήτρης Κατσαΐτης
Μοντάζ: Γιάννης Χαλκιαδάκης G.F.E.
Μουσική: Μπάμπης Παπαδόπουλος
Ήχος: Άρης Αναστασόπουλος
Σχεδιασμός Ήχου – Μιξάζ: Κώστας Φυλακτίδης
Σκηνικά: Σταμάτης Δεληγιάννης
Κοστούμια: Δέσποινα Χειμώνα
Μακιγιάζ-Κομμώσεις: Γιάννης Παμούκης
VFX Supervisor: Αντώνης Κοτζιάς | YAFKA
Τραγούδι τίτλων τέλους: ΛΕΞ / Kepler is Free
Παραγωγοί: Πάνος Παπαχατζής, Χρήστος Β. Κωνσταντακόπουλος
Παραγωγός: Γιάννης Καραντάνης
Συμπαραγωγοί: Αφροδίτη Παναγιωτάκου, Αλεξάνδρα Δασκαλοπούλου, Δημήτρης Μάρης, Γιάννης Οικονομίδης
Executive Producers: Κωνσταντίνος Πολίτης, Γιάννης Ρήγος
Μία παραγωγή των: Athens Productions A.E., Αργοναύτες Α.Ε., Faliro House S.A., Yannis Economides Films Ltd
Σε συμπαραγωγή με: ΕΡΤ, Onassis Culture, Frontstage Entertainment, Custom Productions A.E.
Με την υποστήριξη των: Ελληνικού Κέντρου Κινηματογράφου, Οπτικοακουστικών Μέσων και Δημιουργίας – Creative Greece, Υφυπουργείου Πολιτισμού Κύπρου (Σ.Ε.ΚΙΝ.)
Χορηγοί: Ζαγόρι, Green Cola, Kaiser
Διανομή: Tanweer Alliances
Η ταινία προβάλλεται ήδη, δείτε λεπτομέρειες εδώ: https://buff.ly/2lBYzqk, το trailer εδώ:https://buff.ly/ubKQbFH και αγοράστε εισιτήρια εδώ:https://buff.ly/rrEGCMz.

Παρουσίαση του βιβλίου «Ο πρίγκιπας Γαλάτιος» της Μαρίας Κατσικανδαράκη στο Ρέθυμνο
2025-12-03 18:30 | Στέκι Εκπαιδευτικών Ρεθύμνου, Ηλιακάκη 16, Ρέθυμνο, Ρεθύμνου, 74100
Ο Σύλλογος Εκπαιδευτικών Πρωτοβάθμιας Εκπαίδευσης Νομού Ρεθύμνου και οι Εκδόσεις Ραδάμανθυς παρουσιάζουν το παραμύθι της Μαρίας Κατσικανδαράκη «Ο πρίγκιπας Γαλάτιος», με εικονογράφηση της Ελισσάβετ Δανδάλη, την Τετάρτη 3 ΔΕΚΕΜΒΡΙΟΥ 2025, στις 6.30 το απόγευμα, στο Στέκι των Εκπαιδευτικών (Ηλιακάκη 16, Ρέθυμνο 741 50).
Θα μιλήσουν για το παραμύθι οι:

Ελένη Βρετουδάκη, Διδάσκουσα Παιδαγωγικού Τμήματος Προσχολικής Εκπαίδευσης Πανεπιστήμιου Κρήτης
Μαρία Μπαδιεριτάκη, τέως σχολική σύμβουλος προσχολικής αγωγής & συντονίστρια εκπαιδευτικού έργου &
η Μαρία Κατσικανδαράκη, συγγραφέας του βιβλίου – νηπιαγωγός

Συντονισμός: Γιάννης Μαρινάτος, πρόεδρος ΣΕΠΕ Ρεθύμνου
Χαιρετισμός: Χρήστος Τσαντής, σύμβουλος ψυχικής υγείας
Όταν το όνειρο γίνεται πύλη αυτογνωσίας…
Το παραμύθι της Μαρίας Κατσικανδαράκη, με εικονογράφηση της Ελισάβετ Δανδάλη, που κυκλοφορεί από τις Εκδόσεις Ραδάμανθυς, είναι ένα σύγχρονο παραμύθι με ουσία, που βρίσκει απόλυτα τη θέση του τόσο σε προσωπική ανάγνωση όσο και στη σχολική τάξη. Χτίζει γέφυρες επικοινωνίας, καλλιεργεί τη φαντασία και κυρίως προσκαλεί τα παιδιά να είναι ο εαυτός τους.
Με ποιητικό λόγο και ευαισθησία, η Μαρία Κατσικανδαράκη δημιουργεί ένα παραμύθι που μπορεί να συγκινήσει μικρούς και μεγάλους, να τους ταξιδέψει, αλλά και να τους εμπνεύσει να αντιμετωπίσουν τους δικούς τους φόβους. Με εικονογράφηση απλή και χαριτωμένη, της Ελισσαβέτας Δανδάλη, και με κείμενο άμεσο και παιχνιδιάρικο, οι δημιουργοί μάς οδηγούν σε μια ιστορία αυτοανακάλυψης και αποδοχής. Ο ήρωας αντιπροσωπεύει όλα εκείνα τα παιδιά (και μεγάλους!) που νιώθουν «λίγο αλλιώτικοι». Και αυτό δεν είναι μειονέκτημα, αλλά δύναμη. Η αφήγηση κυλά με φυσικότητα, με τρόπο που τα παιδιά κατανοούν, ταυτίζονται και τελικά εμπνέονται. Το παραμύθι περνάει ένα δυνατό μήνυμα χωρίς διδακτισμό.
«Ο Πρίγκιπας Γαλάτιος: Από το παραμύθι στην παιδαγωγική πράξη»
Το παραμύθι της Μαρίας Κατσικανδαράκη δεν είναι μόνο ένα τρυφερό λογοτεχνικό ανάγνωσμα. Μπορεί να αξιοποιηθεί στην τάξη, σε εργαστήρια δημιουργικής γραφής ή αφήγησης, καθώς και σε δραστηριότητες κοινωνικοσυναισθηματικής αγωγής.
«…Το βιβλίο μάς μεταφέρει στον μαγικό κόσμο της παιδικής φαντασίας, ενώ ταυτόχρονα πραγματεύεται με ευαισθησία ένα σημαντικό ζήτημα: τις διατροφικές συνήθειες των παιδιών και τη σημασία της σωστής διατροφής για την ανάπτυξή τους…», Μαρία Μπαδιεριτάκη, τ. Σύμβουλος Εκπαίδευσης ΠΕ60 Ν. Χανίων

«Και Εδώ» - Ηχητικός Περίπατος από την ομάδα Scarmi (2ος κύκλος)
2025-12-03 21:00 | Πλατεία 25ης Μαρτίου, Πλατεία 25ης Μαρτίου, Ρέθυμνο, Ρεθύμνου, 74100, Greece
Η ομάδα Scarmi επιστρέφει με έναν δεύτερο κύκλο παρουσιάσεων και σας προσκαλεί σε έναν ηχητικό, μουσικό, αφηγηματικό περίπατο που επιχειρεί να φωτίσει τις αόρατες τοπογραφίες της έμφυλης βίας στον δημόσιο χώρο της πόλης του Ρεθύμνου.
Με τη χρήση ακουστικών κεφαλής, τα άτομα που συμμετέχουν ακολουθούν μια διαδρομή στην πόλη και βιώνουν μια σύνθετη αφήγηση όπου ανώνυμες μαρτυρίες γυναικών, λογοτεχνικά θραύσματα, πρωτότυπη μουσική και περιβαλλοντικοί ήχοι συνθέτουν έναν χάρτη εμπειριών. Σημεία καθημερινά μετατρέπονται σε φορτισμένα πεδία μνήμης.
Η πόλη αποκαλύπτεται ως παράλληλος, ηχητικός χάρτης της πατριαρχίας· ένας χάρτης που αναδεικνύει το κρυμμένο, εσωτερικό, θηλυκό τραύμα που ο αστικός χώρος κουβαλά σιωπηλά. Ένα τραύμα αθέατο, χαραγμένο στις λεπτομέρειες της καθημερινότητας, που μέχρι τώρα δεν είχε ακουστεί.
Το «Και Εδώ» βασίζεται σε πραγματικά βιώματα γυναικών, τα οποία συγκεντρώθηκαν μέσω ερωτηματολογίων και έρευνας. Το υλικό έχει επεξεργαστεί και προσαρμοστεί, εξυπηρετώντας τις ανάγκες του ηχητικού έργου.
Η δράση παρουσιάστηκε για πρώτη φορά σε παραγωγή και συνεργασία με το Συμβουλευτικό Κέντρο Γυναικών της Διεύθυνσης Κοινωνικών Υπηρεσιών του Δήμου Ρεθύμνης, με αφορμή την 25η Νοεμβρίου, Διεθνή Ημέρα για την Εξάλειψη της Βίας κατά των Γυναικών.
«Η πατριαρχία δεν κατοικεί μόνο σε θεσμούς, αλλά και στον χώρο: στις αφανείς γωνιές της πόλης που δεν αποτυπώνονται σε επίσημους χάρτες».
Πότε: Τρίτη 2 & Τετάρτη 3 Δεκεμβρίου 2025 _ Ρέθυμνο
Ώρα: 21.00
Σημείο έναρξης: Πλατεία 25ης Μαρτίου, Ρέθυμνο (παρακαλείστε να βρίσκεστε στο χώρο 15 λεπτά νωρίτερα)
Είσοδος: 11€ ενιαίο
Διάρκεια: 60 λεπτά
Περιορισμένος αριθμός συμμετοχών: Και Εδώ _εισιτήρια
Συντελεστές
Σύλληψη / Δραματουργία / Σκηνοθεσία / Γραφιστικά / Αφήγηση: Αποστολάκη Ελεάννα
Πρωτότυπη Μουσική / Μίξη Ήχου / Ηχητικός Σχεδιασμός: Φλουρής Μιχάλης, Πιτσιδήμος Χριστόφορος
Παραγωγή: Ομάδα Scarmi (ΑΝΤΑΝΑΚΛΑΣΕΙΣ ΑΜΚΕ).
***Το έργο περιλαμβάνει αναφορές σε έμφυλη βία και κακοποιητικές εμπειρίες, οι οποίες ενδέχεται να λειτουργήσουν ως σημεία πυροδότησης για άτομα με αντίστοιχα βιώματα…

Έκθεση φωτογραφίας από τα «Μαθήματα Φωτογραφίας Ρεθύμνου» με θέμα «Ημερολόγιο 2026»
2025-12-05 19:00 | Coco-Mat, Λεωφόρος Μάχης Κρήτης 4, Ρέθυμνο, Κρήτη, 74133, Greece
Σας προσκαλούμε την Παρασκευή 5-12-25 στις 19:00 στα εγκαίνια σε μια ιδιαίτερη έκθεση φωτογραφίας στο κατάστημα COCO-MAT Ρεθύμνου (Μάχης Κρήτης 4, Μισίρια).
Θα εκτεθούν οι φωτογραφίες που περιλαμβάνονται στην ενότητα “Ημερολόγιο 2026”.
Η έκθεση αυτή είναι αποτέλεσμα της εξωστρέφειας της ομάδας στην προβολή του έργου της, δημιουργώντας εκθέσεις σε χώρους που είναι προσιτοί στο κοινό (Δημοτικός κήπος, δημοτικά σχολεία κ.λ.π.).
Οι 25 φωτογραφίες της έκθεσης είναι το περιεχόμενο του επιτραπέζιου ημερολογίου για το νέο έτος 2026 που εκδόθηκε από τους μαθητές των Μαθημάτων Φωτογραφίας Ρεθύμνου.
Στην έκθεση συμμετέχουν οι: Παντελής Αλεβυζάκης, Μαρία Ανδρουλιδάκη, Ελένη Αποστολάκη, Μυρσίνη Γαλλιού, Χρυσούλα Δημητρακάκη, Δέσποινα Ζωγραφάκη, Εύα Θεοφιλοπούλου, Ιωάννα Καλούδη, Ειρήνη Καυκαλάκη, Φωτεινή Κουγλέρη, Μανώλης Λιουδάκης, Δέσποινα Μαλλιαρού, Αλεξάνδρα Μάνστον, Κατερίνα Μαραβελάκη, Παναγιώτης Μερτζιάνης, Λίτσα Μουρτζανού, Ιζαμπέλλα Παπαδάκη, Ελένη Περπιράκη Ελένη Σαμψών, Κασσιανή Στεφανάκη, Ελβίρα Τάτση, Βούλα Φιλιππάκη, Σοφία Φινδριλή, Ιωάννα Χάσικου, Μελίντα Χρηστέλλη, Ξανθή Ψυχογυιού.
«Μαθήματα Φωτογραφίας Ρεθύμνου»

Χριστουγεννιάτικο Bazaar της ΣΤ’ τάξης του 16ου Δημοτικού Σχολείου Ρεθύμνου
2025-12-06 10:00 - 17:00 | Πλατεία Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, Ελλάδα
Οι μαθητές της ΣΤ’ τάξης του 16ου Δημοτικού Σχολείου Ρεθύμνου σας προσκαλούν στο χριστουγεννιάτικο bazaar που θα πραγματοποιήσουν στην Πλατεία 4ων Μαρτύρων, την Παρασκευή 5 & το Σάββατο 6 Δεκεμβρίου, από τις 9 το πρωί.
Τα έσοδα θα διατεθούν για την εκπαιδευτική εκδρομής των μαθητών της ΣΤ’ τάξης.

Χριστουγεννιάτικο Bazaar της ΣΤ’ τάξης του 2ου Δημοτικού Σχολείου Ατσιποπούλου
2025-12-06 10:00 - 17:00 | Δημαρχείο Ρεθύμνου, Κουντουριώτη 80, Ρέθυμνο, Ρεθύμνου, 74100, Ελλάδα
Οι μαθητές της ΣΤ’ τάξης του 2ου Δημοτικού Σχολείου Ατσιποπούλου σας προσκαλούν να μοιραστείτε μαζί τους στιγμές χαράς στο χριστουγεννιάτικο bazaar που ετοίμασαν με πολλή αγάπη!
Χριστουγεννιάτικες κατασκευές, γλυκίσματα, face painting και πολλές ακόμη εκπλήξεις σας περιμένουν σε δύο όμορφες γιορτινές στάσεις:

Σάββατο 6 Δεκεμβρίου | 10:00 – 17:00 | Δημαρχείο Ρεθύμνου
Κυριακή 7 Δεκεμβρίου | 10:00 – 17:00 | Πλατεία 4ων Μαρτύρων

Με τη στήριξη του Συλλόγου Γονέων & Κηδεμόνων του σχολείου και τη συμμετοχή τοπικών φορέων, τα παιδιά σας περιμένουν να βάλετε όλοι μαζί ένα μικρό λιθαράκι στη δημιουργία των πιο όμορφων γιορτινών αναμνήσεων ✨
Ελάτε να στηρίξουμε την προσπάθεια των μαθητών και να μπούμε μαζί στο πνεύμα των Χριστουγέννων!

«Χριστούγεννα όπως παλιά» στο 14ο Δημοτικό Σχολείο Ρεθύμνου
2025-12-06 10:00 - 21:00, 2025-12-07 10:00 - 21:00 | 14ο Δημοτικό Σχολείο Ρεθύμνου, Varnali, Rethymno, Ρεθύμνου, 741 33, Greece
Το 14ο Δημοτικό Σχολείο Ρεθύμνου διοργανώνει για 5η συνεχή χρονιά τη γιορτινή εκδήλωση «Χριστούγεννα όπως παλιά»!
Το Σάββατο 6 και την Κυριακή 7 Δεκεμβρίου, από τις 10:00 έως τις 21:00.
Οι μικροί και μεγάλοι επισκέπτες θα έχουν τη δυνατότητα να απολαύσουν θεματικές χριστουγεννιάτικες εκδηλώσεις, δημιουργικά εργαστήρια και πολλές εκπλήξεις, σε μια ατμόσφαιρα γεμάτη χαρά και εορταστικό κλίμα.
Η είσοδος είναι ελεύθερη, ενώ μέρος των εσόδων θα διατεθεί στον Σύλλογο Ηλιαχτίδα, υποστηρίζοντας το σημαντικό έργο του.
Η δράση πραγματοποιείται με τη συνδιοργάνωση της Περιφέρειας Κρήτης.
Χριστούγεννα όπως παλιά 5!
Πρόγραμμα αμφιθεάτρου
Σάββατο 6/12
10:00 Τα πρωτάκια μας στολίζουν το δέντρο και τραγουδούν!
Μαθητές της Α΄ τάξης και οι δασκάλες τους: Κα.Τζιλιγκάκη Κ. Κα. Μπατσή Δ., Κα. Μπακαή Δ., Κα. Τζωρτζινάκη Ε., Παίζουν μουσική: Δούσος Φ. & Λιοδάκης Σ.
11:00 Προβολή βίντεο “Τα Χριστούγεννα μέσα από τα μάτια των δασκάλων μας” και τραγούδι από τα παιδιά του ΣΤ3 και τους δασκάλους τους: Κα. Κονταξάκη, Κ. Χριστοδουλάκης, Κα.Τζωρτζινάκη.
12:00 Γυμναστική παρουσίαση του συλλόγου ΓΑΣ ΑΚΑΛΛΗ και της ομάδας Team Fourteen. Λιάνα Γεωργοπούλου.
13:00 “Φως- Χριστούγεννα- Ρυθμός” Μουσικοθεατρικό δρώμενο Δ΄τάξη και οι δασκάλες τους Κα.Κοκονά, Κα. Παπαπέτρου, Κα. Βελονάκη, με τη βοήθεια της Κα. Σαπουντζή.
14:00 “Πάμε κόντρα στις οθόνες?¨ θεατρικό δρώμενο.
Στ’2 και οι δασκάλες τους: Κα. Μαρκάκη Μ. – Κα. Σπυριδάκη Μ.
14.30 “Βρες το βήμα σου” Αφήγηση με παράλληλη δράση και τραγούδι.
Στ΄2 και οι δασκάλες τους: Κα. Μαρκάκη Μ. – Κα. Τζωρτζινάκη.
15:00 “Το ημερολόγιο των Χριστουγέννων”, Θεατρικό δρώμενο από τους μαθητές του Β΄1 και τη δασκάλα τους Κα. Φράγκου Δήμητρα.
15.30 Latin και Cheerleading χορογραφίες από την ομάδα του Space Dance – Χριστίνα Μελαμπιανάκη.
16.30 Θεατρική παράσταση “Ο Καραγκιόζης και η χριστουγεννιάτικη αποστολή” από τα παιδιά του Γ3 και τη δασκάλα τους Κα. Σταματάκη Μαλαματένια & Kα. Μαργαριτάκη Εύη.
17.30 “Μία παράσταση όλα…ρολόι”. Από το Παιδικό Θεατρικό Εργαστήριο Natural Ability- Κα.Σαπουντζή Ανδρομάχη.
18:00 “Ονειρέψου…Έλα στο όνειρο καλοκαιρινής χειμερινής νύχτας”, από το Εφηβικό Θεατρικό Εργαστήριο Natural Ability – Κα.Σαπουντζή Ανδρομάχη.
19:00 Μουσικοχορευτική παράσταση “Ματίλντα”.
Από την Ε΄ τάξη και τους δασκάλους τους. Μουσικός: Κα.Τζωρτζινάκη Έφη. Χορογραφίες: Κα. Κασαμπαλή Κ., & οι εκπαιδευτικοί: Μαμαλής Σ., Σαλαγάρα Μ., Ψαρρού Μ.
20:00 Χριστουγεννιάτικα ποπ τραγούδια από τη Γ΄Τάξη. Μουσικός: Κα. Τζωρτζινάκη Έφη και οι δασκάλες τους Κα.Παπουτσιδάκη Σ., Κα.Ζιώγα Β.,Κα. Σταματάκη Μ. Παίζουν οι μουσικοί Δούσος Φ.& Λιοδάκης Σ.
20.15 Μουσικό πάρτυ για μικρούς και μεγάλους!
—
Κυριακή 7/12
10:00 Πρωινή γυμναστική Acro Family για παιδιά με γονείς! Απο την ομάδα Team Fourteen και το σύλλογο ΓΑΣ ΑΚΑΛΛΗ-Λιάνα Γεωργοπούλου
11:00 Tennis games από την Ακαδημία Τένις Ρεθύμνου – Κ. Τσαγλιώτης Μανόλης.
12:00 Χορευτική παράσταση από τη σχολή χορού Δρυγιαννάκη Ιωάννα.
13:00 Χριστουγεννιάτικες μελωδίες από την παιδική χορωδία Δήμου Μυλοποτάμου και το μαέστρο τους Βαγγελή Λινοξυλάκη.
14.00 Γυμναστική παρουσίαση του συλλόγου ΓΑΣ ΑΚΑΛΛΗ και της ομάδας Team Fourteen. Λιάνα Γεωργοπούλου.
15:00 Τalent show! Παιδιά και…πιο μεγάλα “παιδιά” μας δείχνουν τα ταλέντα τους! Δηλώστε συμμετοχή!
16:00 Βίντεο “Η χρονομηχανή του Άγιου Βασίλη” και χορευτικό από τους μαθητές του Στ΄1 και οι δασκάλες τους Κα. Καλιτσουνάκη Μαρία & Κα. Κασαμπαλή Κατερίνα.
16.30 Γυμναστική παρουσίαση του συλλόγου ΓΑΣ ΑΚΑΛΛΗ και της ομάδας Team Fourteen. Λιάνα Γεωργοπούλου.
17:00 Θεατρική παράσταση “Χριστουγεννιάτικα στολίδια” απο το Β΄2 και οι δασκάλες τους Κα. Μπιτσάκου Μαρία & Κα. Ισιδώρα Μαθιούδη.
18:00 Μουσικοθεατρικό δρώμενο “Μαλλιά κουβάρια” από την Α΄ τάξη. Μουσικός: Κα.Τζωρτζινάκη Ε. και τις δασκάλες τους Κα Τζιλιγκάκη Κ., Κα Μπατσή Δ., Κα. Μπακαή Δ. Βοηθάει η Κα Σαπουντζη Α.
19:00 Αφηγηματικό δρώμενο “Σκαλικατζαράκια σαν άτακτα παιδάκια!” Από το Ε΄3 και τις δασκάλες τους Κα.Ψαρρού Μαρία & Κα.Σαπουντζή Ανδρομάχη.
19.30 Γυμναστική παρουσίαση του συλλόγου ΓΑΣ ΑΚΑΛΛΗ και της ομάδας Team Fourteen. Λιάνα Γεωργοπούλου.
19.40 Λήξη με αποχαιρετιστήριο Christmas Flash Mob!
—
Παράλληλα Εργαστήρια:
Σάββατο 6/12
10:00 Ταξίδι των αισθήσεων στο Β. Πόλο – απο τα κέντρα ΛΟΓΟπαίγνιο-Αίσθηση-Κύκλοι -Si Παιδιατρική Εργοθεραπεία Σπανίδης Ηλίας.
11:00 Στολίδι – κοτσίδι στο λεπτό με τις μαμάδες Νίκη & Στέφη!
12:00 Φτάξτε το γλυκάκι σας! Cake pop από την Κα. Βίκη Λιακοπούλου και τα ξωτικά της.
14:00. Παίξε με τις αισθήσεις σου με τις νηπιαγωγούς των Παραμυθένιων Σχολείων.
16:00 Messy play με τις νηπιαγωγούς του 5ου Νηπιαγωγείου.
18:00 Ταξίδι των αισθήσεων στο Β. Πόλο – απο τα κέντρα ΛΟΓΟπαίγνιο-Αίσθηση-Κύκλοι -Si Παιδιατρική Εργοθεραπεία Σπανίδης Ηλίας.
Κυριακή 7/12
10:00 Ταξίδι των αισθήσεων στο Β. Πόλο – απο τα κέντρα ΛΟΓΟπαίγνιο-Αίσθηση-Κύκλοι- Si Παιδιατρική Εργοθεραπεία Σπανίδης Ηλίας.
12:00 Messy play με τις νηπιαγωγούς του 5ου Νηπιαγωγείου.
14:00 Ρομποτική- ”Ο Άγιος Βασίλης γυμνάζεται” με τις δασκάλες μας Ιωάννα Κουφάκη-Μαρία Καλιτσουνάκη
16:00 STEM για παιδιά από την ομάδα “Science in the city”.
18:00 Παίξε με τις αισθήσεις σου με τις νηπιαγωγούς των Παραμυθένιων Σχολείων.

Χριστουγεννιάτικη γιορτή στην αυλή του 1ου Πειραματικού Δημοτικού και 2ου Πειραματικού Νηπιαγωγείου Ρεθύμνου
2025-12-06 11:00 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Μια μεγάλη γιορτή για μικρούς και μεγάλους ετοιμάζει ο Σύλλογος Γονέων του 1ου Πειραματικού Δημοτικού και του 2ου Πειραματικού Νηπιαγωγείου Ρεθύμνου, το Σάββατο 6 Δεκεμβρίου, από τις 11:00 το πρωί, στον προαύλιο χώρο των σχολείων στην πλατεία Μικρασιατών.
Η εκδήλωση, με τίτλο «Χριστούγεννα στην αυλή μας», υπόσχεται μια μέρα γεμάτη εκπλήξεις: χορό και μουσική από την Ηρώ, παιδικές κατασκευές, παζάρι, δράσεις από τους εκπαιδευτικούς, λιχουδιές, ζεστά ροφήματα, facepainting, προβολές ταινιών, αναγνώσεις βιβλίων, ακόμη και πειράματα-έκπληξη από τον Άη Βασίλη.
Τα παιδιά θα έχουν επίσης την ευκαιρία να γράψουν γράμμα στον Άη Βασίλη, ενώ μουσικοχορευτικοί σύλλογοι θα πλαισιώσουν τη γιορτή με εμφανίσεις και δραστηριότητες.
Η είσοδος είναι ελεύθερη!

Το «Σχολειό του Άη Βασίλη» από το 9ο Δημοτικό Σχολείο Ρεθύμνου
2025-12-06 11:00 - 19:00, 2025-12-07 10:00 - 17:00 | 9ο Δημοτικό Σχολείο Ρεθύμνου, Leoforos Machis Kritis, Rethymno, Ρεθύμνου, 741 33, Greece
Ο Σύλλογος Γονέων, ο Σύλλογος Διδασκόντων και τα παιδιά του 9ου δημοτικού σχολείου Ρεθύμνου, στα Μισίρια, σας προσκαλούν σε μια μαγική διήμερη γιορτή!
Το “Σχολειό του Άη Βασίλη” 3 έρχεται το Σάββατο 6 και την Κυριακή 7 Δεκεμβρίου!
Το Σάββατο, 5 + 1 Χριστουγεννιάτικες Θεατρικές Παραστάσεις, όπου, 72 καλικάντζαροι και 34 ξωτικά, μάγισσες και πλάσματα της ονειροφαντασίας, μάγοι, βοσκοί και βασιλιάδες, ζωντανεύουν από τους μαθητές και τις μαθήτριες του σχολείου.
Θα ακολουθήσει ο Ζιν Ζιν και το Φυστίκι που δημιουργούν ένα τσίρκο από μόνοι τους. Σας προσκαλούν να ονειρευτείτε με τα μάτια ανοικτά σε ένα διαδραστικό σόου που συνδυάζει ακροβατικά, ζογκλερικά, μαγεία και ψευδαισθήσεις!
Μουσικές και τραγούδια από το μουσικό εργαστήρι του σχολείου μας, χριστουγεννιάτικα παιχνιδοπειραματα! Εικαστικά εργαστήρια δημιουργικής επαναχρησιμοποίησης από το ΚαΡάΒι, κάρτες χριστουγεννιάτικες από τις δασκάλες μας, χοροί παραδοσιακοί και σύγχρονοι!
Και παιχνίδια για όλα τα παιδιά! Τραμπολίνο, σκοποβολή με νερφ και πολλά άλλα! Δώρα πολλά από τον Αη Βασίλη και…
Λιχουδιές γλυκές και αλμυρές και ροφήματα και…
Εεε κράτα και κάτι για έκπληξη!!
– Μαααα δεν έχω πει ούτε τα μισά!
– Να πω μόνο ότι την Κυριακή το πρωί θα έχουμε παράσταση από το διάσημο Magicris που θα μας αφήσει άφωνους!
Η είσοδος είναι ελεύθερη με ελεύθερο πάρκινγκ στο διπλανό σχολείο (4ο Γυμνάσιο) και την εκκλησία (Ι.Ν. Πέτρου και Παύλου)!
Η αυλή μας είναι πολύ μεγάλη, με εύκολη πρόσβαση σε ΑΜΕΑ. Οι καρδιές μας είναι ακόμα μεγαλύτερες και σας χωράνε όλες και όλους!
Σας περιμένουμε! Στις 6 και 7 Δεκέμβρη. Στο 9ο δημοτικό σχολείο, στα Μισίρια Ρεθύμνου.

Διαδραστική αφήγηση με την Θάλεια Αλεξάκη στο Βιβλιοπωλείο Κλαψινάκης
2025-12-06 11:30 | Βιβλιοπωλείο Κλαψινάκης, Ηγουμένου Γαβριήλ 59, Ρέθυμνο, Ρεθύμνου, 74100, Ελλάδα
Διαδραστική αφήγηση για παιδιά με τη Θάλεια Αλεξάκη, θα πραγματοποιηθεί στο βιβλιοπωλείο Κλαψινάκης (Λεωφόρος Ηγουμένου Γαβριήλ 59) το Σάββατο 6 Δεκεμβρίου στις 11:30.
Η αγαπημένη Θάλεια Αλεξάκη θα ζωντανέψει μέσα από μια διαδραστική αφήγηση το μαγικό χριστουγεννιάτικο βιβλίο «Η Μικρή Κουκουβάγια και το Δώρο των Χριστουγέννων» από τις Εκδόσεις Susaeta.
Μετά την αφήγηση θα ακολουθήσει κλήρωση με όμορφα δώρα!
Η είσοδος είναι ελεύθερη.

«Χωριό των ξωτικών» στην Κάλυβο Μυλοποτάμου
2025-12-06 18:00 | Κάλυβος Μυλοποτάμου, Kalivos, Ρεθύμνου, 740 51, Greece
Το Σάββατο 6 και την Κυριακή 14 Δεκεμβρίου, η Καλύβος μεταμορφώνεται σε ένα παραμυθένιο σκηνικό, γεμάτο φως, χρώμα και χριστουγεννιάτικη μαγεία. Μικροί και μεγάλοι θα έχουν την ευκαιρία να απολαύσουν μια όμορφη διαδρομή στο χωριό των ξωτικών, όπου κάθε γωνιά κρύβει και μια μικρή έκπληξη.
Τα χαμογελαστά ξωτικά υποδέχονται τους επισκέπτες, μοιράζοντας χαρά, παιχνίδι και γιορτινή διάθεση. Το χωριό ζωντανεύει με μουσικές, λαμπερές διακοσμήσεις και δραστηριότητες που θα ενθουσιάσουν όλη την οικογένεια.
Και το καλύτερο; Η είσοδος είναι ελεύθερη για όλους!
Ελάτε να ζήσουμε μαζί μια αξέχαστη γιορτινή εμπειρία, γεμάτη μαγεία και παιδικό ενθουσιασμό. Το χωριό των ξωτικών σας περιμένει! 🎄🧝‍♂️
Το Σάββατο 6 Δεκεμβρίου μαζί μας ο Βαγγέλης Λιανάκης με τη θετική του ενέργεια και φωνή για μια καντάδα και όμορφη παρέα στο καφενείο των ξωτικών & των ευχών…
Κυριακή 14 Δεκεμβρίου, ο μοναδικός Γιώργος Αλεξαντωνάκης μας μαγεύει στα σοκάκια των ξωτικών με τη φωνή του και την παρέα στο καφενείο των ευχών…

Χριστουγεννιάτικο Bazaar της ΣΤ’ τάξης του 2ου Δημοτικού Σχολείου Ατσιποπούλου
2025-12-07 10:00 - 17:00 | Πλατεία Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, Ελλάδα
Οι μαθητές της ΣΤ’ τάξης του 2ου Δημοτικού Σχολείου Ατσιποπούλου σας προσκαλούν να μοιραστείτε μαζί τους στιγμές χαράς στο χριστουγεννιάτικο bazaar που ετοίμασαν με πολλή αγάπη!
Χριστουγεννιάτικες κατασκευές, γλυκίσματα, face painting και πολλές ακόμη εκπλήξεις σας περιμένουν σε δύο όμορφες γιορτινές στάσεις:

Σάββατο 6 Δεκεμβρίου | 10:00 – 17:00 | Δημαρχείο Ρεθύμνου
Κυριακή 7 Δεκεμβρίου | 10:00 – 17:00 | Πλατεία 4ων Μαρτύρων

Με τη στήριξη του Συλλόγου Γονέων & Κηδεμόνων του σχολείου και τη συμμετοχή τοπικών φορέων, τα παιδιά σας περιμένουν να βάλετε όλοι μαζί ένα μικρό λιθαράκι στη δημιουργία των πιο όμορφων γιορτινών αναμνήσεων
Ελάτε να στηρίξουμε την προσπάθεια των μαθητών και να μπούμε μαζί στο πνεύμα των Χριστουγέννων!

Η μαγεία των Χριστουγέννων έρχεται στο 10ο Δημοτικό Σχολείο Ρεθύμνου!
2025-12-07 11:00 - 15:00 | 10ο Δημοτικό Σχολείο Ρεθύμνου, Nikomidias, Rethymno, Ρεθύμνου, 741 33, Ελλάδα
Την Κυριακή 7 Δεκεμβρίου 2025 στις 11:00, η αυλή του 10ου Δημοτικού Σχολείου Ρεθύμνου γεμίζει χαρά, μουσική και… χριστουγεννιάτικα θαύματα!
Ο Σύλλογος Γονέων & Κηδεμόνων του σχολείου διοργανώνει ένα μοναδικό Bazaar, γεμάτο παιχνίδια, λιχουδιές, εργαστήρια, face painting, παραμύθια και πολλές εκπλήξεις για μικρούς και μεγάλους!
Και φυσικά… ο Άγιος Βασίλης θα είναι εκεί!
Είσοδος δωρεάν

Χριστουγεννιάτικο παζάρι των Νηπιαγωγείων του Ατσιποπούλου
2025-12-07 11:00 - 18:00 | Ατσιπόπουλο, Ατσιπόπουλο, Ατσιπόπουλο, Ρεθύμνου, 74100, Ελλάδα
Τα Νηπιαγωγεία του Ατσιποπούλου ανοίγουν την αγκαλιά τους και σας προσκαλούν στο πιο μαγικό Χριστουγεννιάτικο Παζάρι!

Σάββατο 6 Δεκεμβρίου | 18:00 – 21:00
Κυριακή 7 Δεκεμβρίου | 11:00 – 18:00

Τι θα βρείτε εκεί; Λαχταριστό φαγητό & γλυκίσματα, παιχνίδια & δημιουργικές δραστηριότητες, Χριστουγεννιάτικες μελωδίες και πολλές, πολλές εκπλήξεις!
Ελάτε με τα παιδιά σας να γεμίσουμε τις μέρες μας χαμόγελα, γέλια και χριστουγεννιάτικη μαγεία!
Σας περιμένουμε όλους!
Το 1ο, 2ο, 3ο και 4ο Νηπιαγωγεία Ατσιποπούλου

«Σημειωματάρια της Φαιστού»: Έκθεση σύγχρονης τέχνης του Μανώλη Ζαχαριουδάκη
2025-12-08 10:00 - 14:30 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Το 8ο Φεστιβάλ Τέχνης Ν.Σ. σε συνδιοργάνωση με το Τμήμα Πολιτισμού του Δήμου Ρεθύμνης παρουσιάζει από 24 έως 6 Δεκεμβρίου 2025 στην ART Gallery Μορφές, την Έκθεση Σύγχρονης Τέχνης του Μανώλη Ζαχαριουδάκη, με θέμα: «Σημειωματάρια της Φαιστού».
O Μανώλης Ζαχαριουδάκης εκθέτει έργα της περιόδου 2020-2025, που δημιουργήθηκαν στην περιοχή της Φαιστού σαν ένα ημερολόγιο, εξ ου και ο τίτλος της έκθεσης «Σημειωματάρια της Φαιστού».
Ο καλλιτέχνης επιθυμεί να τονίσει την ύλη και το απτό των έργων, δίνοντάς τους όγκο και βάρος. Οι πρώτες ύλες είναι το τσιμέντο, το ασβεστοκονίαμα, αλλά και κλαδιά, καλάμια και ξύλα που περισυλλέχθηκαν σε χωράφια και παραλίες της περιοχής. Οι τεχνικές είναι διαφορετικές: νωπογραφία, ύφανση, συναρμογή, σκόνες χρωμάτων, κόλλες κ.ά. Τα θέματα παρουσιάζουν επίσης ποικιλία: μνήμες, μύθοι, αστερισμοί, εικόνες της καθημερινότητας, αναφορές και σχόλια σε βιβλία και στην ιστορία της τέχνης.
Η ποικιλία των υλικών, των τεχνικών, των μεθόδων κατασκευής και των θεμάτων, την οποία βλέπουμε στα «Σημειωματάρια της Φαιστού», χαρακτηρίζει όλο το έργο του Μ. Ζαχαριουδάκη: ζωγραφική, κατασκευές, συναρμογή αντικειμένων, μικρά γλυπτά, αλλά και ψηφιακά έργα κατασκευασμένα στον υπολογιστή.

Βιογραφικό σημείωμα Μανώλη Ζαχαριουδάκη
Γεννήθηκε στην Αθήνα το 1958. Σπούδασε ζωγραφική (1979-1984) στην ΑΣΚΤ της Αθήνας, στο εργαστήριο του Ν. Κεσσανλή.
Έχουν πραγματοποιηθεί περισσότερες από 20 ατομικές εκθέσεις με έργα του κυρίως στην Αθήνα αλλά και σε άλλες πόλεις της Ελλάδας, ενώ συμμετείχε σε αρκετές ομαδικές εκθέσεις στην Ελλάδα, την Ευρώπη (Ισπανία, Γαλλία, Ηνωμένο Βασίλειο, Βέλγιο, Ιταλία) και στις ΗΠΑ (Νέα Υόρκη).
Έργα του υπάρχουν στην Εθνική Πινακοθήκη – Μουσείο Αλεξάνδρου Σούτσου, στο Εθνικό Μουσείο Σύγχρονης Τέχνης (ΕΜΣΤ), στην Πινακοθήκη Αβέρωφ, στη Δημοτική Πινακοθήκη Ρόδου, στο Μακεδονικό Μουσείο Σύγχρονης Τέχνης και σε ιδιωτικές συλλογές.
Έχει εκδώσει δύο βιβλία (Προϊστορικό Ρεστοράν, Κέδρος, 2001 και Ζωγραφική, οδηγίες χρήσεως, Μεταίχμιο, 2011) και άλλα σε ψηφιακή μορφή (ebook). Από το 2021 δημιουργεί NFTs.
Το 2003 συμμετείχε στο πρόγραμμα Hellenic Studies του Princeton University των ΗΠΑ, ως επισκέπτης-καλλιτέχνης, με θέμα το έπος του Διγενή Ακρίτα.

INFO:
Χώρος: ΛRT Gallery Μορφές (Γοβατζιδάκη18, Ρέθυμνο)
Διάρκεια έκθεσης: 24 Οκτωβρίου έως 30 Νοεμβρίου 2025
Επισκέψεις: Ώρες λειτουργίας Καταστημάτων
Τηλέφωνα Επικοινωνίας: 6976955084 & 28310 50271

«Και Εδώ» - Ηχητικός Περίπατος από την ομάδα Scarmi (3ος κύκλος)
2025-12-09 21:00, 2025-12-10 21:00 | Πλατεία 25ης Μαρτίου, Πλατεία 25ης Μαρτίου, Ρέθυμνο, Ρεθύμνου, 74100, Greece
Η ομάδα Scarmi επιστρέφει με έναν 3ο και τελευταίο κύκλο παρουσιάσεων και σας προσκαλεί σε έναν ηχητικό, μουσικό, αφηγηματικό περίπατο που επιχειρεί να φωτίσει τις αόρατες τοπογραφίες της έμφυλης βίας στον δημόσιο χώρο της πόλης του Ρεθύμνου.
Με τη χρήση ακουστικών κεφαλής, τα άτομα που συμμετέχουν ακολουθούν μια διαδρομή στην πόλη και βιώνουν μια σύνθετη αφήγηση όπου ανώνυμες μαρτυρίες γυναικών, λογοτεχνικά θραύσματα, πρωτότυπη μουσική και περιβαλλοντικοί ήχοι συνθέτουν έναν χάρτη εμπειριών. Σημεία καθημερινά μετατρέπονται σε φορτισμένα πεδία μνήμης.
Η πόλη αποκαλύπτεται ως παράλληλος, ηχητικός χάρτης της πατριαρχίας· ένας χάρτης που αναδεικνύει το κρυμμένο, εσωτερικό, θηλυκό τραύμα που ο αστικός χώρος κουβαλά σιωπηλά. Ένα τραύμα αθέατο, χαραγμένο στις λεπτομέρειες της καθημερινότητας, που μέχρι τώρα δεν είχε ακουστεί.
Το «Και Εδώ» βασίζεται σε πραγματικά βιώματα γυναικών, τα οποία συγκεντρώθηκαν μέσω ερωτηματολογίων και έρευνας. Το υλικό έχει επεξεργαστεί και προσαρμοστεί, εξυπηρετώντας τις ανάγκες του ηχητικού έργου.
Η δράση παρουσιάστηκε για πρώτη φορά σε παραγωγή και συνεργασία με το Συμβουλευτικό Κέντρο Γυναικών της Διεύθυνσης Κοινωνικών Υπηρεσιών του Δήμου Ρεθύμνης, με αφορμή την 25η Νοεμβρίου, Διεθνή Ημέρα για την Εξάλειψη της Βίας κατά των Γυναικών.
«Η πατριαρχία δεν κατοικεί μόνο σε θεσμούς, αλλά και στον χώρο: στις αφανείς γωνιές της πόλης που δεν αποτυπώνονται σε επίσημους χάρτες».
Πότε: Τρίτη 9 & Τετάρτη 10 Δεκεμβρίου 2025 _ Ρέθυμνο
Ώρα: 21.00
Σημείο έναρξης: Πλατεία 25ης Μαρτίου, Ρέθυμνο (παρακαλείστε να βρίσκεστε στο χώρο 15 λεπτά νωρίτερα)
Είσοδος: 11€ ενιαίο
Διάρκεια: 60 λεπτά
Περιορισμένος αριθμός συμμετοχών: Και Εδώ _εισιτήρια
Συντελεστές
Σύλληψη / Δραματουργία / Σκηνοθεσία / Γραφιστικά / Αφήγηση: Αποστολάκη Ελεάννα
Πρωτότυπη Μουσική / Μίξη Ήχου / Ηχητικός Σχεδιασμός: Φλουρής Μιχάλης, Πιτσιδήμος Χριστόφορος
Παραγωγή: Ομάδα Scarmi (ΑΝΤΑΝΑΚΛΑΣΕΙΣ ΑΜΚΕ).
***Το έργο περιλαμβάνει αναφορές σε έμφυλη βία και κακοποιητικές εμπειρίες, οι οποίες ενδέχεται να λειτουργήσουν ως σημεία πυροδότησης για άτομα με αντίστοιχα βιώματα…

3η Συνάντηση της Σχολής Γονέων της Ιεράς Μητρόπολης Ρεθύμνης
2025-12-10 18:00 | Αίθουσα Ι.Ν. Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, 74100, Ελλάδα
Η 3η Συνάντηση της Σχολής Γονέων της Ιεράς Μητρόπολης Ρεθύμνης και Αυλοποτάμου θα πραγματοποιηθεί την Τετάρτη 10/12/2025 στις 18.00, στο Κέντρο Κοινωνικής &
Πολιτισμικής Διακονίας «ΘΕΟΜΗΤΩΡ» στο Ρέθυμνο.
Θέμα της συνάντηση θα είναι «Μεγαλώνοντας παιδιὰ μὲ ὑγιῆ θρησκευτικότητα» με ομιλητή τον Πρωτοπρεσβύτερος Χριστόδουλο Μπίθα.

Ομιλία με θέμα «Σεισμός, ένα φυσικό φαινόμενο»
2025-12-10 18:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Στο πλαίσιο της συνεργασίας του συνδέσμου συνταξιούχων καθηγητών, της Δημόσιας Κεντρικής Βιβλιοθήκης Ρεθύμνου και του Τμήματος Παιδείας-δια Βίου Μάθησης Δήμου Ρεθύμνης, για τη διοργάνωση ομιλιών με διάφορα θέματα, προγραμματίστηκε ομιλία με θέμα: «ΣΕΙΣΜΟΣ: ΕΝΑ ΦΥΣΙΚΟ ΦΑΙΝΟΜΕΝΟ»
Η εκδήλωση θα πραγματοποιηθεί την Τετάρτη 10 Δεκεμβρίου 2025 και ώρα 18.00 στην αίθουσα εκδηλώσεων της Δημόσιας Κεντρικής Βιβλιοθήκης Ρεθύμνου (Μπίρη 6, κάθετος Λεωφ. Σταμαθιουδάκη).
Ομιλητές:

Γιώργος Γεωργαλής πρώην αντιδήμαρχος Παιδείας Ρεθύμνου, καθηγητής Φ.Ε. με ειδίκευση στη Γεωφυσική και το Περιβάλλον (θεωρητική ερμηνεία των σεισμών)
Βασίλης Σιμιτζής, υπεύθυνος Μουσείου Γουλανδρή, Γεωλόγος (Η μελέτη της αντισεισμικής προστασίας του Δήμου Ρεθύμνου)

Ατομική έκθεση ζωγραφικής της Νίκης Ρουμπάνη με τίτλο «Η θεά στο λαβύρινθο»
2025-12-10 18:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η ζωγράφος Νίκη Ρουμπάνη παρουσιάζει την ατομική έκθεσή ζωγραφικής της με τίτλο «Η θεά στο λαβύρινθο» στο Σπίτι του Πολιτισμού (Ε. Βερνάρδου 12, Ρέθυμνο), με την αιγίδα του Δήμου Ρεθύμνης.
Την έκθεση, που διοργανώνεται στο πλαίσιο του project ΡΟΕΣ του Ελληνικού Δικτύου Γυναικών Ευρώπης σε συνεργασία με την Ένωση Καθηγητών Καλλιτεχνικών και διερευνά τον Μύθο ως πεδίο εσωτερικής διαπραγμάτευσης, φωτίζοντας τις εντάσεις ανάμεσα στην πολιτισμική καταγωγή και την ανάγκη προσωπικής χειραφέτησης.
Την έκθεση επιμελείται ο Πάρης Καπράλος.
Η έκθεση διαρκεί 1-10 Δεκεμβρίου 2025 και είναι ανοικτή καθημερινά 18:00 – 21:00 με ελεύθερη είσοδο για το κοινό.
Η ζωγράφος Νίκη Ρουμπάνη είναι διαθέσιμη και άλλες ώρες, πέραν τυπικού ωραρίου, για ξεναγήσεις σχολείων και συλλόγων, κατόπιν συνεννόησης. Η ξενάγηση στην έκθεση μπορεί να πραγματοποιηθεί στα Ελληνικά ή στα Αγγλικά. Επικοινωνία: 6933407044.
Παράλληλα με την έκθεση, διοργανώνονται πολλές δράσεις, εκδηλώσεις
Για την έκθεση έχει εκδοθεί αναμνηστικός κατάλογος – βιβλίο σε ψηφιακή μορφή, διαθέσιμος δωρεάν σε όλους τους επισκέπτες της.
Την έκθεση υποστηρίζει οργανωτικά η ARTgrID.

Διάλεξη της Άννας Τζανιδάκη με τίτλο: «Ακούσατε - Ακούσατε! Το θέατρο στο Ρέθυμνο από το 1900 ως το 2000»
2025-12-10 19:30 - 20:30 | Ινστιτούτο Μεσογειακών Σπουδών, Νικηφόρου Φωκά 130, Ρέθυμνο, Ρεθύμνου, Ελλάδα
Διάλεξη της Άννας Τζανιδάκη με τίτλο: «Ακούσατε – Ακούσατε! Το θέατρο στο Ρέθυμνο από το 1900 ως το 2000» θα πραγματοποιηθεί την Τετάρτη 10 Δεκεμβρίου, στις 7:30 μ.μ., στο Ινστιτούτο Μεσογειακών Σπουδών του Ιδρύματος Τεχνολογίας και Έρευνας (Νικηφόρου Φωκά 130, Παλιά πόλη, Ρέθυμνο).
Η πορεία του ρεθυμνιώτικου θεάτρου στον 20ό αιώνα, οι άνθρωποι και τα γεγονότα που την καθόρισαν.
Παράλληλα με τις κοινωνικές και ιστορικές μεταβολές της μικρής πόλης του Ρεθύμνου, που κάποτε χαρακτηρίστηκε ως «Πόλη των γραμμάτων και των τεχνών» ξεδιπλώνεται η θεατρική της δραστηριότητα. Μια δραστηριότητα άμεσα συνδεδεμένη με τους χώρους όπου αναπτύχθηκε, με τους περιοδεύοντες και τους τοπικούς θιάσους – επαγγελματικούς και ερασιτεχνικούς – αλλά και, κυρίως, με τους ανθρώπους που, με τον έναν ή με τον άλλο τρόπο, αφιερώθηκαν στην τέχνη του θεάτρου.
Με επίκεντρο τα καλλιτεχνικά γεγονότα που αποτέλεσαν σταθμούς στη θεατρική ιστορία της πόλης, η ομιλία επιχειρεί μια ιστορική αναδρομή στη σχέση θεάτρου και κοινωνίας στην κάθε περίοδο. Από τις παραστάσεις των μπουλουκιών και τα αυτοσχέδια θέατρα των αρχών του 20ού αιώνα, έως τις πρώτες ερασιτεχνικές προσπάθειες, τις επαγγελματικές δημιουργίες, τα φεστιβάλ και την αύξηση των θεατρικών σχημάτων στο τέλος του αιώνα. Τα στοιχεία που θα παρουσιαστούν προέρχονται από πολύχρονη έρευνα της ομιλήτριας στο πλαίσιο της διδακτορικής της διατριβής με τίτλο «Το θέατρο στο Ρέθυμνο τον 20ό αιώνα».
Βιογραφικό:
Η Άννα Κ. Τζανιδάκη, μεταδιδακτορική ερευνήτρια του τμήματος Φιλολογίας του Πανεπιστημίου Κρήτης. Γεννήθηκε στο Ρέθυμνο της Κρήτης και στο μεγαλύτερο μέρος της ζωής της ασχολείται με το θέατρο, τόσο στην θεωρία όσο και στην πράξη. Με μεγάλη αγάπη για την έρευνα ολοκλήρωσε αρχικά τις σπουδές στη Φιλοσοφική Σχολή του Πανεπιστημίου Κρήτης, τμήμα Φιλολογίας (τομέας Θεατρολογίας – Μουσικολογίας), συνέχισε ολοκληρώνοντας το Μεταπτυχιακό πρόγραμμα της Φιλοσοφικής Σχολής του Καποδιστριακού Πανεπιστημίου Αθηνών, τμήματος Θεατρικών Σπουδών, με τίτλο: «Παγκόσμιο Θέατρο: Πράξη – Δραματουργία – Θεωρία» και το 2023 ολοκλήρωσε στο Πανεπιστήμιο Κρήτης τη διδακτορική της διατριβή με θέμα «Το θέατρο στο Ρέθυμνο: 20ός αιώνας», μέρος της οποίας χρηματοδοτήθηκε με υποτροφία του ΙΚΥ. Ταυτόχρονα είναι ηθοποιός, ενεργό μέλος του θιάσου «Θεατρικός Περίπλους» από το 2005, έχοντας λάβει μέρος σε πάνω από 20 παραστάσεις, ενώ από το 2017 διδάσκει το μάθημα της Ιστορίας Θεάτρου και της Μεθοδολογίας Έρευνας Ρόλου στο «Σχολείο Θεάτρου» του, τον τετραετή κύκλο σπουδών του οποίου έχει επίσης παρακολουθήσει και ολοκληρώσει.
Έχει συμμετάσχει σε συνέδρια στην Ελλάδα και το εξωτερικό, όπως το 7ο Ευρωπαϊκό συνέδριο Νεοελληνικών Σπουδών (Βιέννη 2023) και στο Η’ Διεθνές Επιστημονικό συνέδριο «Παραδοσιακός Πολιτισμός της Ελλάδας» (Μόσχα 2023). Παράλληλα έχει πραγματοποιήσει αρκετές δημοσιεύσεις σε σχέση με την ιστορία του θεάτρου της πόλης του Ρεθύμνου και όχι μόνο. Το 2021 δούλεψε στην εταιρεία Istorima ως ερευνήτρια προφορικών ιστοριών του νομού Ρεθύμνου. Από το έτος 2023-24 εργάζεται στην δευτεροβάθμια εκπαίδευση, ενώ κατά το χειμερινό εξάμηνο 2025-26 διδάσκει στον τομέα θεατρολογίας του τμήματος φιλολογίας του Πανεπιστημίου Κρήτης.

Χριστουγεννιάτικο Παζάρι του Συλλόγου «Αγάπη»
2025-12-11 08:00 - 15:00, 2025-12-12 08:00 - 15:00 | Πλατεία Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, Ελλάδα
Χριστουγεννιάτικο παζάρι του Συλλόγου Αγάπη με χειροποίητες κατασκευές.
Ελάτε να στηρίξετε τα εργαστήριά μας και να μοιραστείτε μαζί μας τη μαγεία των γιορτών!Θα βρείτε χειροποίητα στολίδια και μοναδικές δημιουργίες από τους ωφελούμενους των εργαστηρίων μας, καθώς και όμορφες προσφορές από φίλους του Συλλόγου.
11 & 12 Δεκεμβρίου, από τις 8 το πρωί έως τις 3 το μεσημέρι στην Πλατεία των Τεσσάρων Μαρτύρων

Χριστούγεννα στο Πάρκο της Οδού Αποστολάκη
2025-12-12 17:00 - 22:00 | 7ο Δημοτικό Σχολείο Ρεθύμνου, Αποστολάκη 6, Ρέθυμνο, Ρεθύμνου, 74100, Ελλάδα
Η χριστουγεννιάτικη γιορτή στο Πάρκο της Οδού Αποστολάκη έχει πλέον γίνει ένας ζωντανός θεσμός για το Ρέθυμνο. Για 12 συνεχόμενα χρόνια, το 7ο Δημοτικό Σχολείο, σε συνεργασία με το 8ο Νηπιαγωγείο, μαθητές, εκπαιδευτικοί, γονείς και εθελοντές όλων των ηλικιών, δημιουργούν μια τριήμερη γιορτή γεμάτη παιχνίδι, μουσική, χαμόγελα και την αληθινή ζεστασιά των Χριστουγέννων.
Στις 12, 13 και 14 Δεκεμβρίου, το πάρκο γεμίζει ξανά φως και ζωή, φιλοξενώντας δύο ξεχωριστές μουσικές βραδιές.

ΕΥΑ ΠΟΛΙΤΑΚΗ – Μια νέα φωνή από το Ρέθυμνο γεμίζει τη σκηνή
Την Παρασκευή 12 Δεκεμβρίου, η Εύα Πολιτάκη, μια νεαρή και πολλά υποσχόμενη δημιουργός από το Ρέθυμνο, θα ανοίξει τις μουσικές εκδηλώσεις της γιορτής. Με χαρακτηριστική ευαισθησία και καθαρότητα στην ερμηνεία της, η Εύα βρίσκεται στο δημιουργικό στάδιο του πρώτου της προσωπικού δίσκου, έχοντας δίπλα της σημαντικούς καλλιτέχνες και δασκάλους.
Στη διαδρομή της η Εύα έχει συνεργαστεί σε ντουέτο με τον Γιώργο Καραδήμο και έχει παρουσιάσει σημαντικά μουσικά πρότζεκτ με αποκορύφωμα τη συμμετοχή της στη μουσική παράσταση 0-100 στο Casa de Musica στην Αθήνα, με τίτλο “Ήρωας Εγώ”, στην οποία υπήρξε η ψυχή του ήρωα. Στη σκηνή θα τη συνοδεύει ο Θάνος Σταμούλης, παρουσιάζοντας ένα πρόγραμμα που συνδυάζει δικά της τραγούδια με αγαπημένες επιλογές από το σύγχρονο ελληνικό και έντεχνο ρεπερτόριο. Η Εύα μοιράζεται με το κοινό μικρές ιστορίες και στιγμές που τη συνδέουν με τα τραγούδια της, δημιουργώντας μια ζεστή και άμεση επικοινωνία.
Η παρουσία της στη γιορτή της Οδού Αποστολάκη προμηνύει μια βραδιά μελωδική, αληθινή και γεμάτη φρεσκάδα, από μια καλλιτέχνιδα που ανοίγει με σταθερό βήμα τον δικό της δρόμο στη μουσική.

ΜΑΝΟΣ ΠΑΠΑΔΑΚΗΣ – «Τα Απαραίτητα» επιστρέφουν στο Ρέθυμνο
Το Σάββατο 13 Δεκεμβρίου, ο Μάνος Παπαδάκης φέρνει στο Πάρκο της Οδού Αποστολάκη την παράσταση «Τα Απαραίτητα», συνεχίζοντας μια δημιουργική πορεία που τον έχει καθιερώσει ως έναν από τους πιο δραστήριους Κρητικούς τραγουδοποιούς. Με τραγούδια και αφηγήσεις που συνδέουν εποχές, εμπειρίες και πρόσωπα, ο Μάνος προσφέρει μια μουσική βραδιά γεμάτη συναίσθημα και θεατρικότητα.
Μαζί του στη σκηνή οι εξαιρετικοί μουσικοί του: Γιάννης Κοντάκης στο ηλεκτρικό μπάσο, Αποστόλης Γιασλακιώτης στην ηλεκτρική κιθάρα, Πολύδωρος Φραντζεσκάκης στα τύμπανα και Νίκος Οικονομέας στο κλαρίνο.
Το πρόγραμμα αποτελεί φυσική συνέχεια της επιτυχημένης παράστασης «Η Γύρα», ενώ περιλαμβάνει και ένα συγκινητικό αφιέρωμα στον Λαυρέντη Μαχαιρίτσα και τον Διονύση Σαββόπουλο. Παράλληλα, ο καλλιτέχνης παρουσιάζει για πρώτη φορά υλικό από τον νέο του δίσκο «Λαβύρινθος», που θα κυκλοφορήσει το 2026.Με τέσσερις προσωπικούς δίσκους και συνεργασίες με σπουδαία ονόματα της ελληνικής μουσικής, αλλά και την παράλληλη ιδιότητά του ως αρχαιολόγος, ο Μάνος Παπαδάκης προσφέρει μια μουσική εμπειρία που συνδυάζει γνώση, συναίσθημα και γνήσια καλλιτεχνική παρουσία.

Για 12Η χρονιά σας καλούμε να ζήσουμε μαζί κάτι που είναι πολλά περισσότερα από μια γιορτή. Είναι ένα συναίσθημα που γεμίζει τις καρδιές χαρά και ευτυχία, μια στιγμή που μας ενώνει όλους — μικρούς και μεγάλους.
Με την πολύτιμη υποστήριξη του Δήμου Ρεθύμνου για τον ήχο ,σας περιμένουμε να γίνουμε πάλι παιδιά, να αφεθούμε στη γλυκιά μελωδία των Χριστουγέννων και να πιστέψουμε στη μαγεία που ο καθένας μας μπορεί να δημιουργήσει.

Ομιλία με θέμα «ΑΣΚΗΣΗ ΚΑΙ ΥΓΕΙΑ. ΤΑ ΟΦΕΛΗ ΤΗΣ ΑΣΚΗΣΗΣ ΣΕ ΟΛΕΣ ΤΙΣ ΗΛΙΚΙΕΣ»
2025-12-12 18:30 | Πηγή Ρεθύμνου, Πηγή Ρεθύμνου, Ρεθύμνου, Ελλάδα
Μια πολύ ενδιαφέρουσα εσπερίδα με τίτλο «ΑΣΚΗΣΗ ΚΑΙ ΥΓΕΙΑ: Τα οφέλη της άσκησης σε όλες τις ηλικίες» θα πραγματοποιηθεί την ερχόμενη Παρασκευή 12 Δεκεμβρίου με ώρα έναρξης 18:30, στην αίθουσα εκδηλώσεων «Αριστείδης Παπαδάκης» που βρίσκεται στην Πηγή, πάνω από το ΚΕΠ Αρκαδίου.
Ομιλητές στην εκδήλωση θα είναι ο Αντιδήμαρχος Αθλητισμού του Δήμου Ρεθύμνης, Γενικός Γραμματέας της Ελληνικής Γυμναστικής Ομοσπονδίας, καθηγητής Φυσικής Αγωγής και πρώην διεθνής κριτής Ενόργανης Γυμναστικής (με συμμετοχή σε έξι διοργανώσεις Ολυμπιακών Αγώνων) Νίκος Προβιάς και ο δημοσιογράφος, με εξειδίκευση στο Αθλητικό ρεπορτάζ, Βασίλης Σκουντής.
Η εκδήλωση που απευθύνεται προς όλη την κοινωνία και θέτει ένα πολύ σοβαρό, κρίσιμο, διαχρονικά επίκαιρο και δημοφιλές ανά τον κόσμο ζήτημα, συνδιοργανώνεται από τον Σύνδεσμο Συνταξιούχων Καθηγητών Νομού Ρεθύμνης τη Δημόσια Κεντρική Βιβλιοθήκη Ρεθύμνου, το Τμήμα Παιδείας- Δια Βίου Μάθησης -Νέας Γενιάς του Δήμου Ρεθύμνης και το Τμήμα Αθλητισμού του Δήμου Ρεθύμνης.
Η είσοδος για το κοινό είναι ελεύθερη.

Δημοτική Φιλαρμονική Ρεθύμνου: Βόλτα με Χριστουγεννιάτικες Μελωδίες
2025-12-12 19:00 | Πλατεία Αγνώστου Στρατιώτη, ΔΗΜΟΣΙΑ ΔΗΜΟΤΙΚΗ ΠΛΑΤΕΙΑ ΑΓΝΩΣΤΟΥ ΣΤΡΑΤΙΩΤΗ, Ρέθυμνο, Ρεθύμνου, 74100, Greece
Ο Δήμος Ρεθύμνης και το Τμήμα Μουσικής Παιδείας προσκαλούν κατοίκους και επισκέπτες της πόλης σε μια γιορτινή μουσική βόλτα με τη Δημοτική Φιλαρμονική Ρεθύμνου, στο πνεύμα των Χριστουγέννων.
Η εκδήλωση θα πραγματοποιηθεί την Παρασκευή 12 Δεκεμβρίου 2025, με ώρα έναρξης 19:00, στην Πλατεία Αγνώστου Στρατιώτη.
Η Φιλαρμονική θα περιηγηθεί σε κεντρικά σημεία της παλιάς πόλης, συγκεκριμένα από την πλατεία Αγνώστου, τις οδούς Αρκαδίου και Παλαιολόγου, τον Πλάτανο, έως την Εθνικής Αντιστάσεως, γεμίζοντας τους δρόμους με χριστουγεννιάτικες μελωδίες.
